TAM O' PHILOGAR 



Aald Redlees proved him a leader gnde, 

 And weel the lye o' the strength he knew ; 



The rash was fierce as a Lammas flude, 

 And the yetts and doors to flinders flew. 



The tower was Strang, but nane could forget 

 The cry for revenge, even wilder now; 



So walls were scrambled, for bluid was het, 

 And sune Philogar was a' alowe. 



Bauld Redlees raunted the tnrrit stair 

 Wi' valerous heart, bat there was slain ; 



And close behind him, wi' fiendish glare, 

 Was Tarn o' Philogar prisoner taen. 



The trees o' Philogar bear the gree 



For length and strength ower the countryside 

 And sune on the sturdy hanging-tree 



Tam kicks and spars as if keen to ride. 



At close o' the fray his head was taen 



Where the weird winds seldom cease to blaw, 



And fixed on high on the grit Keil Stane, 

 The eerie haunt o' the corby craw. 



Baith women and men hae rest and peace. 

 And sleep secure frae gloamin' to morn. 



Sin' Tam o' Philogar lost his lease 



O' the life that brought him hate and scorn. 



